Tə wabi məkyaí mə́ ngɔg ǹlod mə́bɛ̄ á ḿfəg wóe, édī ánēn édī ábɔ̄d; 14tə wabi məkyaí bivəg mə́bɛ̄ á ndá dzoe, édzí ánēn édzí ábɔ̄d; 15wayəan bi ákyāí ńlod á nə́ ńtūd ai sósōó, évəg é nə ńtūd ai sósōó fə eyɔ̌ŋ te məlú móe máyi yab é sí Ńtondôbə Zambá woe a və́ wā. 16Amú é bod bə́sə̄ bábɔ ákyāí mam dílī, ébá bə́sə̄ bábɔ mədugán nálā bə́ nə mvid á mís mə́ Ńtondôbə Zambá woe. 17O tsogo é dzam Amalek a ngábɔ wa á zēn ai məkwí yā Égîptɛn, 18ńdɔ a ngázu tóban ai wa á zēn, éyɔŋ ǎ lod yǎ, ńdɔ a ngáman wé mīǹtɛ́d mísə̄ yā mvús esámbá válā te o wú yǎ sɔ́m ńwūán. Ńdɔ a ndzí kig mbádā Zāmbá. 19Asú tē, éyɔŋ Ǹtondôbə Zambá woe ǎ yi wa və́ áwɔí á mīńzízíŋ míē mísə̄ yā myáboman wa á nyɔ́l á é sí Ńtondôbə Zambá woe a və́ wa nə́ e nə etɔbɔgɔ dzóē nyí, o fímiŋi dzwé Amalek á sí. Tə wavóan.